== Måleord og ordenstal ==
Når man angiver et tal foran et substantiv (navneord) på kinesisk, angives tallet altid sammen med et såkaldt ''[[måleord]]''. Det kan sammenlignes lidt med, at man på dansk siger "et ''par'' bukser". Måleordet, der placeres mellem tallet og det substantiv, som tallet refererer til, bruges til at angive gruppen af substantivet. Til forskellige substantiver hører særlige måleord. 
Et meget gængs måleord, der f.eks. benyttes foran "menneske/person" (人; pinyin: rén) er tegnet 個 (traditionelt kinesisk) eller 个 (forenklet kinesisk) og skrives med pinyin: ''gè''. "Fem personer" skrives således: 五個人 / 五个人 ''wǔgèrén''.
Kommunikation Kultur Videnskab Matematik Naturvidenskab